अंतरराष्ट्रीय क्रिकेट 2021
वर्तमान में 2021 अंतर्राष्ट्रीय क्रिकेट सीज़न अप्रैल 2021 से सितंबर 2021 तक हो रहा हैं। इस दौरान 15 टेस्ट, 47 एक दिवसीय अंतर्राष्ट्रीय, 31 ट्वेन्टी-२० अंतर्राष्ट्रीय, 01 महिला टेस्ट, 08 महिला वनडे अन्तरराष्ट्रीय और 10 महिला ट्वेन्टी २० अंतरराष्ट्रीय और 2019–21 आईसीसी विश्व टेस्ट चैम्पियनशिप का फाइनल इस सत्र में आयोजित किया जाना है। 2021 महिला क्रिकेट विश्व कप क्वालीफ़ायर जून 2021 में आयोजित किया जाना हैं। और 2023 आईसीसी महिला टी20 विश्व कप के लिए योग्यता भी शुरू होनी है, जिसके अन्तर्गत स्कॉटलैंड अगस्त में क्षेत्रीय क्वालीफ़ायर समूह की मेजबानी करेगा। इसके अतिरिक्त, एसोसिएट सदस्य की टी20आई/ मटी20आई मैचों की छोटी श्रृंखलाएं भी खेली जाने वाली हैं। कोविड-19 महामारी का प्रभाव 2021 अंतर्राष्ट्रीय कैलेंडर में भी जारी रहा। नवंबर 2020 में, नीदरलैंड और इंग्लैंड के बीच नियोजित क्रिकेट विश्व कप सुपर लीग मैचों को स्थगित कर दिया गया था। यह श्रृंखला मूल रूप से मई 2021 में खेली जाने वाली थी, लेकिन महामारी के कारण इसे मई 2022 में स्थानांतरित कर दिया गया।फरवरी 2021 में, आईसीसी क्रिकेट विश्व कप लीग 2 का आठवां दौर, पापुआ न्यू गिनी में होने वाला था, को भी स्थगित कर दिया गया।